Priit Otti	Teie: 08.12.2025	

 	Meie: 06.01.2026 nr 3-2/1214 - 11	

	

	
Harku järve idakalda ja lähiala detailplaneering		

Austatud Priit Otti	

Täname, et olete tutvunud 24.11. – 08.12.2025 avalikul väljapanekul olnud Harku järve idakalda ja lähiala detailplaneeringuga (edaspidi detailplaneering) ja esitanud omapoolsed ettepanekud ja vastuväited. 
1.	Teete ettepaneku säilitada Sõudebaasi tee ääres olev tamm, mis on planeeringus kavandatud likvideerida kavandatava kergliiklustee asukohas. 
Tallinna Linnaplaneerimise Amet (edaspidi amet) nõustub ettepanekuga. Nõue tamme säilitamiseks kergliiklustee ning avalikku parklasse sissesõidu kavandamisel lisatakse planeeringu seletuskirja arvestamiseks tee ehitusprojekti koostamisel.
2.	Teete ettepaneku korrastada Sõudebaasi tee 21 kinnistul parkimisala ja mänguala ning jätta kavandamata Sõudebaasi tee 17b kinnistule avalik parkla vaid lisada parkimiskohti olemasolevasse Paldiski mnt 124a kinnistul paiknevasse olemasolevasse parklasse ning kavandada Sõudebaasi tee 17b kinnistu kaldaäärse pargi osaks.
Selgitame, et Sõudebaasi tee 17b kinnistule on kavandatud avalik parkla lähtuvalt järgmistest kaalutlustest. Esiteks on tegemist munitsipaalmaaga, mis paikneb vahetult Harku järve äärsel alal, kuhu on hea juurdepääs Sõudebaasi teelt. Linnal on kohustus tagada juurdepääs puhkealadele kõikidele inimgruppidele, sh abivahendeid kasutavatele inimestele. Antud asukohas on võimalik kavandada ka juurdepääs nt ratastoolis liikujatele. Purde näol on võimalik kavandada ka ratastoolis liikujatele otse vette, kuna parklast Harku järve kalda alale on lühike teekond. 
Teiseks, kuivõrd kogu krunt pos 1, mille osa on ka Sõudebaasi tee 17b, antakse üle linnale avalikuks kasutamiseks ja puhke- ning roheala arendamiseks, siis on amet seisukohal, et avaliku parkla kavandamine näidatud asukohta on põhjendatud ja vajalik. Täpne lahendus, kuidas kergliiklusteed ja parkimisala lahendatakse, on ehitusprojekti täpsusaste. 
Teie mure ala turvalisuse pärast on mõistetav ja piirkonna arenedes muutub Harku järve äärne vaikne ala rohkem kasutatavaks. Turvalisuse eest kannavad hoolt vastavad ametid, kellel on selleks vastavad volitused.
Vastavalt PlanS § 136 lg 3 anname teada, et detailplaneeringu avaliku väljapaneku tulemuste avalik arutelu toimub 19 jaanuaril kell 17.00 Haabersti Linnaosa Valitsuse saalis aadressil Ehitajate tee 109a/1, ruum 211.
Vastavalt planeerimisseaduse § 136 lõikele 5 võib avaliku väljapaneku käigus kirjalikult arvamust esitanud isik loobuda oma arvamusest, teatades sellest detailplaneeringu koostamise korraldajale kirjalikku taasesitamist võimaldavas vormis.

	
Lugupidamisega	

	
	
(allkirjastatud digitaalselt)	
Kristi Grišakov	
teenistuse juht

	

Koopia:	Haabersti Linnaosa Valitsus
RUUM JA MAASTIK OÜ, maarja@ruumjamaastik.ee
Arcojärve OÜ info@arcovara.com	

Marica Sepp
6404380 marica.sepp@tallinnlv.ee